**REFERAT FRA MØTE I SANDEFJORD ROTARY KLUBB**

**Tid:** 20. april 2016 kl 18.30

**Sted:** Rotaryrommet, Rica Park Hotel Sandefjord / Bedriftsbesøk hos …

**Til stede:** Gjest var Hazel Xavier Venkatraman som var invitert til å snakke om Women Business Network i Vestfold

Møtet ble ledet av Signe M. Stenersen på vegne av president Morten Fehn som var på reise. Hun ønsket velkommen og etterlyste frammøte/deltakerlister fra komitemøtene forrige uke.

**3-minutt**

Dag Melgaard (Adm. komiteen) holdt et 3 minutt-foredrag hvor temaet var den globale stiftelsen Business for Peace. Stiftelsen, som ble etablert for ti år siden, er basert i Oslo og arbeider for å framheve næringsledere og individer som driver sine virksomheter med mål å skape felles verdier for samfunn og bedrift på en etisk og forsvarlig måte og som gir viktige bidrag til fred og økt velstand. Stiftelsen arbeider tett med og har støtte fra en rekke betydningsfulle organisasjoner som ICC (International Chamber of Commerce), FNs Global Compact, FNs utviklingsprogram (UNDP), det norske Utenriksdepartementet, NHO, Oslo Kommune, New York Times og andre.

I Oslo Rådhus vil tre vinnere av Oslo Business for Peace Award, som deles ut for 7. gang, bli hedret i et stort arrangement 3. mai som er åpent for alle så lenge det er plass. I fjor var nesten tusen til stede.

Det drøftes for tiden et nærmere samarbeid mellom stiftelsen og Rotary. President Ravindram var med på arrangementet i Oslo i fjor. Stiftelsens grunnlegger og styreleder Per Saxegaard var i Edmonton i fjor høst for å møte Rotary-ledelsen, og i år deltar generalsekretær John Hewko på arrangementet i Oslo der samtaler om et eventuelt bredere samarbeid også vil fortsette.

Ytterligere informasjon og skjema for påmelding til prisutdelingen finnes på [www.businessforpeace.org](file:///C:\Users\Dag\AppData\Roaming\Microsoft\Word\www.businessforpeace.org)

**Women Business Network**

Kveldens hovedprogram stod Hazel Xavier Venkatraman for med temaet Women Business Network i Vestfold. Hun fortalte at nettverket som ble etablert i oktober 2015 nå har 150 medlemmer fra hele Vestfold og har som mål å holde faglig interessante møter og inspirere, gi råd og veilede medlemmene og bidra til økt kunnskap og erfaring i tett samarbeid med næringsforeninger i Vestfold og Norge for øvrig. Medlemskontingenten er 350 kroner pr. år for medlemmer av en næringsforening, og 500 kroner for ikke-medlemmer .

Hele foredraget er distribuert til SRK-medlemmene.

Foredragsholderen ble overrakt en flaske vin av Signe, som etter dette takket for oppmøtet og minnet om neste møte som har som tema ”Tursti rundt Goksjø”

Møtet ble som vanlig hevet kl 19.30.

Referent: Dag Melgaard